EkBass/fiwiki-20250220-pages-articles huggingface dataset:
Maarrat an-Numanin suurmoskeija

Maarrat an-Numanin suurmoskeija on moskeija Maarrat an-Numanin kaupungissa Syyriassa. ==Rakennus== Maarrat an-Numan ja sen moskeija sijaitsevat noin 70 kilometriä Aleppon kaupungista etelään. Moskeija on säilyttänyt alkuperäisen rakennussuunnitelmansa. Sen eteläosassa on rukoussali ja moskeijalla on riwaqin ympäröimä sisäpiha. Sisäpihalla on kaksi kupolikattoista rakennusta. Toinen on toiminut Umaijadi-moskeijan vastaavan rakennelman esimerkin mukaan moskeijan varojen säilytyspaikkana. Toisella on rituaaliseen peseytymiseen tarkoitettu lähde. Moskeijan minareetti on nelikulmainen ja viisikerroksinen. Sitä on kuvailtu yhdeksi Syyrian kauneimmista vastaavista rakennuksista. ==Historia== Maarrat an-Numanin suurmoskeijaa on tutkittu vain vähän. Esimerkiksi sen rakennuttamisen ajankohta on epäselvä. Ennen moskeijaa paikalla on ollut ensin pakanallinen temppeli, joka on myöhemmin muutetti kirkoksi. Temppelin ja kirkon bysanttilaisia pylväitä käytettiin moskeijan sisäpijhan rakennuksilla. Rukoussali lienee peräisin aijubidien tai mamelukkien kausilta. Moskeijan minareetilla on on arkkitehti Kahir ibn Ali ibn Janit al-Sarmanin kaiverrettu nimikirjoitus. Hänen tiedetään suunnitelleen kaupungin madrasan moskeijan eteläpuolella vuonna 1199 ja joissain lähteissä tätä on käytetty myös minareetin rakennusvuotena. Jotkin muut tutkijat ovat esittäneet aiakisempaa vuotta 1155. Nur al-Dinin on uskottu korjauttaneen sitä vuoden 1157 maanjäristyklsen jälkeen. Se vahingoittui tämän teorian mukaan myös vuoden 1170 järistyksessä, jonka takia sitä korjattiin vuonna 1199. ==Lähteet== Luokka:Syyrian rakennukset ja rakennelmat Luokka:Moskeijat Luokka:Uskonto Syyriassa
Sakari Kontio

Sakari Antti Kontio (20. helmikuuta 1928 Oulujoki – 14. syyskuuta 2010 Oulu) oli suomalainen maanviljelijä ja järjestövaikuttaja, joka sai maanviljelysneuvoksen arvonimen. Kontion vanhemmat olivat maanviljelijä Antti Kontio ja emäntä Iida Sofia Kauppila, sittemmin Hyry, ja puoliso vuodesta 1950 terveyssisar Martta Inkeri Vasala. Kontio kävi maamieskoulun vuonna 1946 ja alkoi kotitilansa hoitajaksi vuonna 1948. Hän osallistui jo nuoresta osuustoiminnalliseen työhön, kun hänestä tuli vuonna 1954 Maataloustuottajain Oulujoki-Oulun yhdistyksen puheenjohtaja. Vuonna 1963 Kontio valittiin MTK:n teuraskaupalliseen valiokuntaan ja vuonna 1968 MTK:n valtuuskuntaan. Hän oli valtuuskunnan jäsen vuoteen 1973, jolloin hänet valittiin MTK:n johtokuntaan. MTK:n toinen puheenjohtaja Kontiosta tuli vuonna 1976. Pellervo-Seuran valtuuskuntaan Kontio valittiin 1968 ja johtokuntaan vuonna 1972, johtokunnan puheenjohtajana hän toimi 1980–1993. Hänellä oli myös useita muita maatalouden ja osuustoiminnan piiriin kuuluvia luottamus- ja asiantuntijatehtäviä. Oulujoen kunnalliselämään Kontio osallistui vuodesta 1957 ja sittemmin Oulun kaupunginvaltuuston ja -hallituksen toimintaan. Hän oli Oulun kaupunginvaltuuston puheenjohtaja vuonna 1972. Kontio oli myös Keskustapuolueen Oulun kunnallisjärjestön johtokunnan sekä puoluevaltuuskunnan jäsen ja ehdokas vuoden 1968 presidentin valitsijamiesvaaleissa ja vuoden 1970 eduskuntavaaleissa. Maanviljelysneuvoksen arvonimen Kontio sai vuonna 1981. Sotilasarvoltaan hän oli reservin alikersantti.Kuka kukin on 1978, s. 413. Viitattu 29.4.2022. ==Lähteet== Luokka:Suomalaiset maanviljelijät Luokka:Suomalaiset osuustoimintaliikkeen vaikuttajat Luokka:Oulun kaupunginvaltuutetut Luokka:Oulujoen kunnanvaltuutetut Luokka:Suomen Keskustan poliitikot Luokka:Maanviljelysneuvokset Luokka:Vuonna 1928 syntyneet Luokka:Vuonna 2010 kuolleet
Biografiskt lexikon för Finland

Biografisk lexikon för Finland (BLF) on ruotsinkielinen elämäkertasanakirja Suomeen liittyvistä merkittävistä suvuista ja henkilöistä, joka julkaistiin vuosina 2008–2011. Artikkelit ovat myös vapaasti luettavissa internetissä. Suomenkielinen Suomen kansallisbiografia oli Matti Klingen toimittama ja vuosina 2003-2007 julkaistu teossarja. Svenska litteratursällskapet i Finland julkaisi vuosina 2008-2011 ruotsinkielistä Biografisk lexikon för Finland. Toimituslautakunnan puheenjohtaja oli Henrik Meinander ja päätoimittaja oli apulaisprofessori . BLF perustuu osittain suomenkielisen Suomen kansallisbiografian sisältöön, josta artikkeleita on käännetty, mutta se sisältää myös alkuperäisartikkeleita – pääasiassa Suomen ruotsinkieliseen kulttuuriin liittyvistä ihmisistä, jotka puolestaan on osittain käännetty Suomen kansallisbiografiaan. Se sisältää Suomessa syntyneiden elämäkertojen lisäksi myös ulkomailla syntyneiden tutkimusmatkailijoiden, jotka ovat tehneet Suomea tunnetuksi ulkomailla, sekä ulkomaisten tai miehitysvallan johtavien komentajien, joilla oli suuri vaikutus sisäisiin asioihin. Suomen kansallisbiografia ja Biografiskt lexikon för Finland voivat henkilövalinnan osalta käsitellä samoja henkilöitä kuin Ruotsissa ilmestyneessä Svenskt biografiskt lexikonissa, mutta suomalaisesta näkökulmasta. == Katso myös == * Suomen kansallisbiografia * Uppslagsverket Finland == Lähteet == == Aiheesta muualla == * Biografiskt lexikon för Finland: blf.fi (ruotsiksi) Luokka:Sukututkimus Luokka:Kirjat Suomen historiasta Luokka:Suomalaiset elämäkerrat ja muistelmat Luokka:Henkilömatrikkelit Luokka:Verkkojulkaisut Luokka:2000-vuosikymmenen kirjat Luokka:2010-luvun kirjat Luokka:Suomalaiset verkkosivustot Luokka:Elektroniset tietoteokset
Jouhteninen

Jouhteninen tarkoittaa seuraavia: ;Asutus * Jouhteninen, kulmakunta Kuopion Juankoskella * Jouhteninen, kulmakunta Kuopion Virmaanpäällä ;Järviä * Jouhteninen, järvi Heinävedellä * Jouhteninen, järvi Joensuussa * Jouhteninen, järvi Kajaanissa * Jouhteninen, järvi Kontiolahdella * Jouhteninen, järvi Kuopiossa Jouhtenisissa * Jouhteninen, järvi Kuopiossa Murtolahdella * Jouhteninen, järvi Lapinlahdella * Jouhteninen, järvi Suonenjoella * Jouhteninen, järvi Viitasaarella * Kangas-Jouhteninen, lampi Kuopiossa lähellä Jouhtenisia * Saari-Jouhteninen, lampi Kuopiossa lähellä Jouhtenisia * Tie- Jouhteninen, lampi Kuopiossa lähellä Jouhtenisia ;Saari * Jouhteninen, saari Höytiäisessä Joensuussa. Luokka:Järvien täsmennyssivut
Kristian Lundberg

Nils-Kristian Lundberg (6. helmikuuta 1966 Malmö – 27. huhtikuuta 2022 Skurup) oli ruotsalainen kirjailija. Hänet tunnettiin parhaiten vuonna 2012 ilmestyneestä kirjastaan ​​Yarden.https://sverigesradio.se/artikel/forfattaren-kristian-lundberg-ar-dod Hänen esikoisteoksensa Genom September julkaistiin vuonna 1991.https://www.gp.se/1.71464942 ==Lähteet== Luokka:Ruotsalaiset kirjailijat Luokka:Vuonna 1966 syntyneet Luokka:Vuonna 2022 kuolleet
Rengaskudonta

Rengaskudonta on käsityötekniikka, jossa käytetään yleisimpiä kudonnan solmuja ja sidoksia renkaan sisälle tehtyyn loimeen. Lopputuloksena on moderni seinätekstiili, jota käytetään sisustuksessa. Renkaana käytetään yleensä metalli- tai bamburenkaita. Tekstiilitaidetarvike -verkkokaupan Sofia Knotterin perustaja Aino Nikulainen arvioi, että rengaskudonta on vuoden 2022 modernein käsityötrendi. Rengaskudonnan sidokset ja solmut ovat alun perin kehyskudonnasta. Rengaskudonta on kehyskudontaa helpompi aloittelijalle, koska tehty tekstiili pysyy kasassa työhön jäävän renkaan avulla. Yleisimmät solmut ja sidokset kudonnassa ovat: * Palttina (plain weave, tabby weave) * Punos (twining) * Ryijysolmu, hapsutsolmu (rya knot) * Kiertopujotus (soumak) * Kohonypyt (pile weave) Materiaaleina rengaskudonnassa käytetään esimerkiksi makrameehen tarkoitettuja lankoja, villalankoja, paksuja merinovillalankoja, sikkuralankoja, silkkisamettinauhoja ja kangasnauhoja. Samaa sidosta käyttämällä, mutta materiaalia vaihtamalla saa helposti vaihtelevia pintoja rengaskudonnan seinätekstiiliin. == Lähteet == Luokka:Käsityötekniikat
Säynätjärvi

Säynätjärvi voi tarkoittaa seuraavia: * Säynätjärvi, järvi Asikkalassa * Säynätjärvi, järvi Jyväskylässä * Säynätjärvi, järvi Kouvolassa ent. Jaalan kunnan alueella * Säynätjärvi, järvi Kuhmoisissa * Säynätjärvi, järvi Mikkelissä * Säynätjärvi, järvi Mikkelin Santarassa * Säynätjärvi, järvi Puumalassa lähellä Kuosmaa * Säynätjärvi, järvi Puumalassa Partalansaaressa * Säynätjärvi, järvi Ruokolahdella * Säynätjärvi, järvi Savonlinnassa * Säynätjärvi, järvi Sysmässä * Iso Säynätjärvi, järvi Joutsassa * Pieni Säynätjärvi, järvi Joutsassa * Pieni Säynätjärvi, järvi Mikkelissä * Vähä Säynätjärvi, järvi Joutsassa.
Raimo Häkkinen

Raimo Jaakko Häkkinen (26. helmikuuta 1926 Helsinki – 7. maaliskuuta 2019 Kirkwood, Missouri) oli suomalaissyntyinen yhdysvaltalainen lentokoneinsinööri ja virtausdynamiikan tutkija. Hän toimi muun muassa lentokonevalmistaja McDonnell Douglasin tutkimuslaitoksen johtotehtävissä sekä professorina Washington Universityssä Missourin osavaltion St. Louisissa. Raimo J. Häkkinen valmistui diplomi-insinööriksi Teknillisestä korkeakoulusta ja oli opiskeluvuosinaan mukana Polyteknikkojen ilmailukerhossa ja mukana suunnittelemassa Harakka-purjelentokoneita. Diplomityönään hän suunnitteli PIK-9-moottorikoneen, jota ei kuitenkaan rakennettu. Hän suoritti tohtorintutkinnon California Institute of Technologyssa 1954. Hän jäi tekemään uraa Yhdysvaltoihin ja sai maan kansalaisuuden vuonna 1960.Hakkinen, Raimo Jaakko. (2020). In K. H. Nemeh (Ed.), American Men & Women of Science: A Biographical Directory of Today’s Leaders in Physical, Biological and Related Sciences (38th ed., Vol. 6, p. 4440). Gale. Artikkelin maksullinen verkkoversio, viitattu 29.4.2022. ==Lähteet== Luokka:Yhdysvaltalaiset professorit Luokka:Amerikansuomalaiset henkilöt Luokka:Vuonna 1926 syntyneet Luokka:Vuonna 2019 kuolleet Luokka:Suomalaiset lentokonesuunnittelijat
Haluavatko venäläiset sotaa?

Haluavatko venäläiset sotaa? () on venäläisen runoilijan Jevgeni Jevtušenkon (1932–2017) vuonna 1961 kirjoittama sodanvastainen laulu, jonka on säveltänyt Eduard Kolmanovski. Pentti Saaritsan suomennoksena sen on levyttänyt suomeksi Agit Prop.Haluavatko venäläiset sotaa? fono.fi, viitattu 14.7.2022 ja Koiton lauluHaluavatko venäläiset sotaa. es. Koiton laulu. Fono.fi, viitattu 14.7.2022 Runon on suomentanut myös Markku Lahtela, ja suomennos on julkaistu kokoelmassa Olen vaiti ja huudan (1983). Jevtušenko kertoi myöhemmin, että hän kirjoitti runon, koska monet ihmiset Euroopassa ja Yhdysvalloissa olivat kysyneet häneltä, haluavatko venäläiset sotaa. Sanat palauttavat mieleen rauhallisen venäläisen maaseudun, miljoonat toisessa maailmansodassa kuolleet sekä venäläisten ja amerikkalaisten kohtaamisen Elbellä sodan päättyessä. Ukrainan presidentti Volodymyr Zelenskyi siteerasi runoa puhuessaan Venäjän kansalle juuri ennen Venäjän hyökkäystä Ukrainaan 2022. ==Suomennokset == * "Haluavatko venäläiset sotaa", kokoelmassa: Jevgeni Jevtušenko, Olen vaiti ja huudan; suom. Markku Lahtela. Helsinki: Kirjayhtymä 1963 * "Haluavatko venäläiset sotaa", suom. Pentti Saaritsa, julkaisuissa ja kokoelmissa: ** Kulttuurivihkot 1975; nro 2; s. 51 ** Jevtušenko, Jevgeni, Laulava pato (Pojuštšaja damba); suom. Pentti Saaritsa, Raija Rymin. Helsinki: Kirjayhtymä 1973 ISBN 951-26-0799-9 ** Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 * Tässä kokoelmassa on joko Lahtelan tai Saaritsan suomennos: ** Jevgeni Jevtušenko, Runoni, kokoelman runot suom. Pentti Saaritsa; Erkki Peuranen, Markku Lahtela. Helsinki: Kirjayhtymä 1984 ISBN 951-26-2658-6 == Lähteet == Luokka:Sodanvastaiset laulut Luokka:Neuvostoliittolaiset musiikkikappaleet Luokka:Runot
Harriet Whitney Frishmut

Harriet Whitney Frishmut (17. syyskuuta 1880 – 1. tammikuuta 1980) oli yhdysvaltalainen pronssiveistoksistaan tunnettu kuvanveistäjä. https://web.archive.org/web/20150402190942/https://www.artbrokerage.com/Harriet- Whitney-Frishmuth == Elämänvaiheita == Kun Harriet Whitney Frishnut oli teini- ikäinen, hänen vanhempansa erosivat. Hän muutti äitinsä ja sisarustensa kanssa Pariisiin, missä pääsi opiskelemaan kuvanveistoa Auguste Rodinin oppilaana. Hän jatkoi opintojaan Berliinissä Cuno von Uechtritz-Steinkirchin oppilaana. Hän jatko opintojaan vielä palattuaan Yhdysvaltoihin New Yorkin Art Students League of New Yorkin taidekoulussa opettajnaan Gutzon Borglum ja Hermon Atkins MacNeil. Lisäksi hän työskenteli kuvanveistäjä Karl Bitterin avustajana. http://www.aristos.org/editors/recommen.htm#Harriet%20Whitney%20Frishmuth Ensimmäiset tilauksensa Fishmut sai vuonna 1910. Hän muotoili koristefiguureja, kirjapidikkeittä ja tuhkakuppeja. Hänen maineensa kasvoi vähitellen ja hänestä tuli tunnettu naishahmojen muotoilija.Hänen mallinaan oli usein tanssija Desha Deltell. Hänen pieniä pronssitöitää ostivat sekä keräilijät että museot. Hänen suuria pronssitöitään sijoitettiin puistoihin ja suihkulähteisiin. Hän oli myös opettajana ja hänen oppilaitaan olivat Maude Sherwood Jewett ja Eleanor Mary Mellon. http://books.google.fi/books?id=AYxmAgAAQBAJ&pg;=PR11&redir;_esc=y#v=onepage&q;&f;=false http://archive.org/details/americanwomenscu0000rubi Frishmut piti uransa aikana useita näyttelyitä. Näyttelyitä oli National Academy of Designissa, Pennsylvania Academy of the Fine Artsissa, Pariisissa, National Association of Women Artistsissa ja Golden Gate International Expositionissa vuosina 1939-1940. Vuonna 1929 alkanut lama vaikutti heikentävästi hänen toimeentuloonsa ja hän muutti takaisin Philadelphiaan suljettuaan New Yorkin ateljeensa. Philadelpiassa hän oli mukana kymmenen naistaiteilijan näyttelyssä. https://www.fineoldart.com/browse_by_essay.html?essay=275 Frismuth sai uransa varrella useita taidealan huomionosoituksia. Nousevaa modernia taidetta hän kritisoi hengettömäksi. Aikakauden dokumenttien mukaan hän jakoi elämänsä naiskumppaninsa Ruth Talcottin kanssa. https://www.olympedia.org/athletes/921810 == Lähteet == Luokka: Yhdysvaltalaiset kuvanveistäjät Luokka: Vuonna 1880 syntyneet Luokka: Vuonna 1980 kuolleet
Nokkapanssarisimppu

Nokkapanssarisimppu (Peristedion liorhynchus) on panssarisimppuihin kuuluva kalalaji. Lajia tavataan indopasifiselta merialueelta. ==Koko ja ulkonäkö== Nokkapanssarisimppu voi kasvaa suurimmillaan 30-40 cm pitkäksi. Ruumiinrakenteeltaan laji on sukkulamainen ja suuri- ja leveäpäinen. Kuonossa on kaksi uloketta ja alaleuassa on viiksisäikeitä. Selkäeviä on kaksi. Kalan ruumista peittävät levymäiset luusuomut. Väriltään nokkapanssarisimppu on ruskehtavan punainen. Selkäevässä on tumma reuna ja rintaevä on raidallinen. ==Levinneisyys ja elintavat== Nokkapanssarisimppua tavataan Intiasta Uuteen- Kaledoniaan ja Japaniin ulottuvalta alueelta. Laji liikkuu lähellä mutapohjaa 140-400 metrin syvyydessä. ==Lähteet== Luokka:Simppukalat
Jorma Kalliokoski (geologi)

Jorma Osmo Kalervo ”Jo” Kalliokoski (23. marraskuuta 1923 – 3. kesäkuuta 2024) oli suomalaissyntyinen yhdysvaltalainen geologi, joka toimi Michiganin teknillisen yliopiston professorina 1968–1988 ja sitä ennen apulaisprofessorina Princetonin yliopistossa 1956–1968. Kalliokoski muutti Suomesta perheensä mukana Kanadan Timminsiin vuonna 1930, kävi koulunsa siellä ja suoritti Bachelor of Science -tutkinnon University of Western Ontariossa. Tohtorintutkinnon hän teki vuonna 1951 Princetonin yliopistossa New Jerseyssä. Hän työskenteli pari vuotta Kanadan geologisessa tutkimuslaitoksessa, sitten kolmisen vuotta Newmont-kaivosyhtiössä kunnes sai vuonna 1956 paikan Princetonin yliopistosta. Viitenä kesänä Kalliokoski tutki Venezuelan itäosan malmivaroja. Kanadasta Kalliokoski muutti pysyvästi Yhdysvaltoihin vuonna 1951 ja sai maan kansalaisuuden 1968 siirtyessään professoriksi Michiganin teknilliseen yliopistoon. Hänen aikanaan oppilaitoksen geologian tiedekunta kasvoi ja laajensi tutkimus- ja opetustoimintaansa muun muassa geofysiikkaan. Kalliokoski myös toimitti Economic Geology -lehteä vuosina 1971–1977. Hän jäi eläkkeelle 1988.Kalliokoski, Jorma Osmo Kalervo. (2020). In K. H. Nemeh (Ed.), American Men & Women of Science: A Biographical Directory of Today’s Leaders in Physical, Biological and Related Sciences (38th ed., Vol. 8, p. 5587). Gale. Artikkelin maksullinen verkkoversio, viitattu 29.4.2022. ==Lähteet== Luokka:Suomalaiset geologit Luokka:Yhdysvaltalaiset geologit Luokka:Yhdysvaltalaiset professorit Luokka:Amerikansuomalaiset henkilöt Luokka:Yli satavuotiaiksi eläneet yhdysvaltalaiset Luokka:Yli satavuotiaiksi eläneet suomalaiset Luokka:Vuonna 1923 syntyneet Luokka:Vuonna 2024 kuolleet
Ekstraktivismi

Ekstraktivismi viittaa yleensä talouspoliittiseen malliin, joka perustuu luonnonvarojen mittavaan hyödyntämiseen esimerkiksi kaivosteollisuuden, intensiivisen metsätalouden, kalatalouden, maatalouden ja energiantuotannon kaltaisilla aloilla. == Lähteet == Luokka:Talouspolitiikka
Rhea Chakraborty

Rhea Chakraborty (s. 1. heinäkuuta 1992 Bangalore, Karnataka, Intia) on intialainen näyttelijä. Hän aloitti uransa televisiojuontajana MTV Indian ohjelmissa. Hän debytoi näyttelijänä vuoden 2012 telugunkielisessä elokuvassa Tuneega Tuneega ja siirtyi myöhemmin hindielokuviin elokuvalla Mere Dad Ki Maruti (2013). == Yksityiselämä == Chakraborty alkoi seurustella näyttelijä Sushant Singh Rajputin kanssa huhtikuussa 2019. Pari muutti yhteen joulukuussa 2019. 14. kesäkuuta 2020 Rajput kuoli itsemurhaan kotonaan Bandrassa, Mumbaissa, kuusi päivää sen jälkeen, kun Chakraborty muutti pois. == Filmografia == === Elokuvat === Vuosi Elokuva Rooli Muuta 2012 Tuneega Tuneega Nidhi Telugunkielinen elokuva 2013 Mere Dad Ki Maruti Jasleen 2014 Sonali Cable Sonali Dattaram Tandel 2017 Dobaara: See Your Evil Tanya Half Girlfriend Anshika Bank Chor Gayatri Ganguli 2018 Jalebi Aisha 2021 Chehre Anna === Televisio === Vuosi Ohjelma Rooli 2009 TVS Scooty Teen Diva Kilpailija Pepsi MTV Wassup Juontaja 2010 Gone in 60 Seconds 2011 TicTac College Beat == Lähteet == == Aiheesta muualla == * Luokka:Intialaiset näyttelijät Luokka:Intialaiset televisiojuontajat Luokka:Vuonna 1992 syntyneet Luokka:Elävät henkilöt
Valperga

Valperga () on kunta Italiassa Piemonten alueella sijaitsevassa Torinon metropolikaupungissa.Valperga Sapere.it Valperga Enciclopedia Treccani Valperga Turismo Torino Vuoden 2022 alussa kunnassa oli arviolta 2 961 asukasta. ==Lähteet== ==Aiheesta muualla== Luokka:Torinon metropolikaupungin kunnat
Väinö Kytölä

Väinö Kytölä (28. helmikuuta 1904 Sysmä – 21. syyskuuta 1968 Mikkelin maalaiskunta) oli suomalainen opettaja ja koulunjohtaja, joka sai maanviljelysneuvoksen arvonimen. ==Henkilöhistoria== Kytölän vanhemmat olivat maanviljelijä Enok Kytölä ja Maria Manninen ja puoliso vuodesta 1933 Alli Kirveskoski. Kytölä tuli ylioppilaaksi Heinolassa ja valmistui Helsingin yliopistosta agronomiksi ja maatalous- ja metsätieteiden kandidaatiksi vuonna 1932. Valmistuttuaan Kytölä toimi Pienviljelijäin Keskusliiton ja Suomen Salaojitusyhdistyksen palveluksessa, kunnes siirtyi Otavan maanviljelyskoulun opettajaksi vuonna 1933. Toimittuaan ensin apuopettajana hänestä tuli varsinainen opettaja vuonna 1939 ja oppilaitoksen johtaja vuonna 1953. Kytölä toimi myös Otavan koulutilan hoitajana ja puutarhurikoulun johtajana ja oli Laidunyhdistyksen piiriagronomi 1945–1954. Maanviljelysneuvoksen arvonimen vuonna 1967 saaneella Kytölällä oli myös useita luottamus- ja asiantuntijatehtäviä. Metsäneuvos Viljo A. Kytölä oli Väinö Kytölän veli. ==Julkaisuja== * Otavan maatalouskoulut 1859–1959, 1960, Väinö Kytölä ym. ==Lähteet== Luokka:Maanviljelysneuvokset Luokka:Suomalaiset opettajat Luokka:Suomen koulujen rehtorit Luokka:Vuonna 1904 syntyneet Luokka:Vuonna 1968 kuolleet
Juri Andruh’ovytš

Juri Andruh’ovytš (; s. 13. maaliskuuta 1960 Stanislav, nyk. Ivano-Frankivsk, Ukrainan SNT) on ukrainalainen runoilija, prosaisti, esseisti, kääntäjä ja kirjallisuuskriitikko. Andruh’ovytš valmistui 1982 Lvivin kirjapaino- oppilaitoksesta ja 1991 Moskovasta Maksim Gorkin kirjallisuusinstituutista. Hän puolusti 1994 länsiukrainalaisessa Vasyl Stefanykin yliopistossa väitöskirjaansa, jonka aiheena on Bohdan Ihor Antonytšin runous. Hän käsittelee Antonytšia myös romaanissa Dvanatsjat obrutšiv (2003, 'Kaksitoista vannetta') eikä aivan helläkätisesti. Andruh’ovytš tuli tunnetuksi 1980-luvulla Bu-Ba-Bu-runoilijaryhmän jäsenenä. Hän oli perustanut sen 1985 Viktor Neborakin ja Oleksandr Irvanetsin kanssa. Ryhmä pyrki karnevalistisella toiminnallaan mitätöimään sosialistisen realismin opin lisäksi dogmaattisen vakavahenkisyyden runoudessa, myös Ukrainan isänmaallisen kaanonin. Ryhmä halusi määritellä uudestaan kirjailijan roolin yhteiskunnassa. Ryhmän runouteen liittyi alusta alkaen performanssi, ja sitä esitettiin teatterityylisissä yhteisissä runonlukutapahtumissa. Erityisen suosittuja ryhmän tapahtumat olivat yliopisto-opiskelijoiden ja kaupunkilaisälymystön keskuudessa. Näyttävimpiä tapahtumia oli ”runo-ooppera” Chrysler Imperialin esitys syksyllä 1992 Lvivin ooppera- ja balettinäyttämöllä. Andruh’ovytš lopetti runojen kirjoittamisen 1990-luvulla mutta aloitti uudestaan 2000-luvulla julkaisemalla kokoelman Pisni dlia mertvoho pivnia (2004 'Lauluja kuolleelle kukonpojalle'). Runoja myös sävellettiin ja levytettiin. Andruh’ovytš alkoi 1980-luvulla kirjoittaa myös proosaa, ensin realistisia novelleja omista neuvostoarmeijakokemuksistaan. Hän kirjoitti yhdessä Andri Dontšykin kanssa elokuvakäsikirjoituksen Kisneviy golod (1992, 'Hapen nälkä'). Varsinaisesti hän vakiinnutti maineensa prosaistina kolmella pienoisromaanilla Rekreatsi (1992, 'Huvituksia'), Moskovjada (1993, 'Moskovjadi') ja Perverzija (1996, 'Perversioita'), joita pidetään usein ukrainalaisen postmodernismin merkittävimpinä edustajina. Hänen mainettaan vahvisti myös Mala entsyklopedija aktualnoi ukrainskoi literatury (1996, 'Nykyukrainalaisen kirjallisuuden pieni tietosanakirja'), jolla oli merkitystä 1990-luvun ukrainalaisen kirjallisuuden Stanislav-ilmiö-ryhmän syntyyn ja kehittymiseen. Hän matkusteli Keski- ja Itä- Euroopassa ja kirjoitti matkoistaan esseitä, joita on julkaistu kokoelmina. Andruh’ovytš käänsi ukrainaksi muun muassa William Shakespearen Hamletin (2008) ja yhdysvaltalaista beat-runoutta. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset kirjallisuuskriitikot Luokka:Ukrainalaiset kääntäjät Luokka:Esseistit Luokka:Vuonna 1960 syntyneet Luokka:Elävät henkilöt
Perussuomalaiset Halla-ahon ja Purran linjalla

Perussuomalaiset Halla-ahon ja Purran linjalla on politiikan tutkijan Markku Jokisipilän teos vuodelta 2021. Kirjassa Jokisipilä käsittelee Perussuomalaiset-puolueen tavoitteiden sisältöä, kannatuksen syitä ja suurten suomalaisten puolueiden puoluekannatuksissa tapahtuneita muutoksia. Teos kuvaa, kuinka perussuomalaiset on haastanut perinteisiä valtapuolueita ja osoittanut, etteivät nämä ole kaikilta osin kyenneet reagoimaan yhteiskunnan muutoksiinJokisipilä 2021, s. 11. Kirjassa Jokisipilä toteaa, että perussuomalaisten luonnehtiminen äärioikeistoksi on "sensaationhakuista, yliampuvaa ja poliittista loanheittoa". Vielä 1980-luvulla kansallismielisyys oli Suomessa poliittinen itsestäänselvyys myös kolmen suuren puolueen ohjelmissa, kokoomuksen, Sdp:n ja keskustan. Kun ne alkoivat luopua tästä, perussuomalaiset täytti tyhjiön. ==Lähteet== * ===Viitteet=== ==Aiheesta muualla== * Luokka:Suomalaiset politiikan tietokirjat Luokka:Vuoden 2021 kirjat
John Allen Chau

John Allen Chau (18. joulukuuta 1991 Scottsboro, Alabama – 17. marraskuuta 2018 Pohjois-Sentinel) oli yhdysvaltalainen lähetyssaarnaaja, joka herätti kansainvälistä huomiota marraskuussa 2018 yritettyään viedä kristinuskon sanomaa Pohjois-Sentinelin saarella muusta maailmasta eristyksessä eläneelle sentinelien heimolle ja tultuaan heimon surmaamaksi. ==Varhainen elämä== Chau osallistui 18-vuotiaana lyhytaikaiselle lähetysmatkalle ja koki tuolloin, että Jumala kutsui häntä lähetystyöntekijäksi. Tutkiessaan saavuttamattomia kansoja Chau luki sentineleistä ja vakuuttui, että hänen tehtävänään oli tuoda kristinuskon sanomaa heimolle. Chau valmistui Oral Robertsin yliopistosta pääaineena liikuntatieteet sekä opiskeli terveydenhoitoa, minkä yhteydessä suoritti erämaaolosuhteisiin suunnatun ensiapukurssin. ==Matka Pohjois- Sentinelille== Chau lähti marraskuussa 2018 Andamaanien saarille käännyttääkseen sentinelit kristinuskoon. Ennen matkaa Pohjois-Sentinelin saarelle Chau hankki 13 erilaista rokotusta sekä vietti useita päiviä karanteenissa välttyäkseen viemästä moderneja taudinaiheuttajia saarelle. 14. marraskuuta Chau maksoi paikallisille kalastajille matkasta saarelle ja he saapuivat saaren lähistölle saman päivän iltana. Seuraavana aamuna Chau meloi kajakilla saaren rantaan. Rantavedessä Chau puhutteli sentinelejä englanniksi "Olen John ja rakastan teitä, ja Jeesus rakastaa teitä", minkä jälkeen Chau yritti imitoida sentinelien puhetta. Nuori poika ampui Chaua nuolella, joka lävisti Chaulla mukana olleen Raamatun, minkä jälkeen Chau pakeni saarelta. 17\. marraskuuta Chau luovutti kalastajille 13 sivua päiväkirjamerkintöjään, pyysi kalastajia lähtemään ja lähti viimeiselle matkalleen saarelle. Kalastajat näkivät, kuinka Chau saapui saarelle ja häntä kohti ammuttiin nuolia. Myöhemmin kalastajat näkivät, kuinka Chaun kaulan ympärille sidottiin köysi ja hänet vietiin pois. Tästä pelästyneinä kalastajat pakenivat paikalta. Tapauksen jälkeen Chaun saarelle kuljettaneet kalastajat pidätettiin, sillä Intian lain mukaan ulkopuolisten on kiellettyä mennä Pohjois-Sentinelin saarelle. Chaun surmanneita sentinelejä ei kuitenkaan yritetty saattaa vastuuseen teostaan eikä Chaun ruumista haettu saarelta. ==Lähteet== * * Luokka:Lähetyssaarnaajat Luokka:Yhdysvaltalaiset henkirikosten uhrit Luokka:Kristityt marttyyrit Luokka:Vuonna 1991 syntyneet Luokka:Vuonna 2018 kuolleet
Kansainvälinen rautatiejärjestö

Kansainvälinen rautatiejärjestö eli UIC (joka on lyhenne ranskan kielen sanoista Union internationale des chemins de fer) on kansainvälinen rautatiekuljetusalan järjestö. UIC perustettiin 17. lokakuuta 1922UIC since 1922 tavoitteenaan standardoida rautateiden käytäntöjä. Järjestön luomia ovat mm. vaunujen UIC-luokitus ja UIC-maakoodit. Järjestön päämaja toimii Pariisissa. ==Lähteet== ==Aiheesta muualla== * Viralliset sivut * UIC:n jäsenluettelo Luokka:Kansainväliset järjestöt
Mariana Enríquez

Mariana Enríquez (s. 1973 Buenos Aires, Argentiina) on argentiinalainen toimittaja ja kirjailija, jonka tuotantoon kuuluu muun muassa novelleja, romaaneja ja asiaproosaa. == Elämä == Mariana Enríquez syntyi Buenos Airesissa ja kasvoi kaupungin metropolialueella. Myöhemmin perhe muutti läheiseen La Platan rannikkokaupunkiin, jossa Enríquez aloitti viestinnän ja journalismin yliopisto-opinnot. Tutkinnon suoritettuaan hän on työskennellyt toimittajana. Ensimmäisen romaaninsa, Bajar es lo peor (1995), Mariana Enríquez julkaisi 21-vuotiaana. == Kirjalliset vaikutteet == Mariana Enríquezin tuontannossa toistuvia teemoja ovat kauhukirjallisuuden ja goottilaisen tradition yhdistäminen historialliseen ja poliittiseen todellisuuteen, erityisesti hänen kotimaansa Argentiinan nykyisyyteen ja menneeseen, mm. 1970–80-lukujen valtiojohtoisen sotilasdiktatuurin perintöön. Merkittäviksi kirjallisiksi vaikutteikseen Enríquez on nimennyt esimerkiksi kauhukirjallisuuden klassikot Stephen Kingin ja H. P. Lovecraftin, mutta myös Emily Brönten Humisevan harjun sekä Arthur Rimbaud’n runot. == Tuotanto == === Novellikokoelmat === * Los peligros de fumar en la cama (2009) (suom. Sängyssä tupakoimisen vaarat, WSOY 2024) * Las cosas que perdimos en el fuego (2016) (suom. Mitä liekit meiltä veivät, WSOY 2021) === Romaanit === * Bajar es lo peor (1995) * Cómo desaparecer completamente (2004) * Este es el mar (2017) * Nuestra parte de noche (2019) (suom. Yö kuuluu meille, WSOY 2022) == Palkintoja == * 2017: Premio Ciudad de Barcelona (kategoriassa espanjankielinen kirjallisuus, teos Las cosas que perdimos en el fuego) * 2019: Premio Herralde (teos Nuestra parte de la noche) * 2019: Premio Celsius (teos Nuestra parte de la noche) == Lähteet == Luokka:Argentiinalaiset kirjailijat Luokka:Toimittajat Luokka:Vuonna 1973 syntyneet Luokka:Elävät henkilöt
Salvador Cardenal

Salvador Cardenal Barquero (1960 Meksiko – 2010) oli nicaragualainen kitaristi ja laulaja-lauluntekijä.Salvador Cardenal – Nicaragua Centroamericanto Cardenal aloitti kitaransoiton saadessaan 17-vuotiaana soittimen lahjaksi aloittaessaan Panamassa opintonsa jesuiittanoviisina. Hän jätti seminaarin omistautuakseen musiikille ja palasi vuonna 1979 kotimaahansa, jossa oli meneillään Nicaraguan vallankumous. Vuonna 1980 hän perusti siskonsa Katia Cardenalin kanssa Dúo Guardabarrancon, joka julkaisi kahdeksan albumia ja esiintyi yli kolmessakymmenessä eri maassa. Lisäksi Salvador Cardenal julkaisi sooloalbumin Tuyo lo que soy. Hän oli myös ekologinen ajattelija ja laati musiikin ohella runoutta sekä kuvataidetta. Cardenalin sisarusten perustama duo jäi tauolle 1990-luvulla, mutta teki paluun vuonna 2001 ja julkaisi viimeisen levynsä 2003.Muere el nicaragüense Salvador Cardenal Efe Eme Cardenal voitti vuonna 1986 kansallisen OTI-festivaalin laulullaan "Dias de amar" ja saavutti vuonna 1990 kansainvälisessä OTI-festivaalissa toisen sijan lauluntekijänä kappaleessa "Dame tu corazón", jonka hänen siskonsa esitti tuolloin Yhdysvalloissa. Cardenal sairasti 9-vuotiaasta saakka tyypin II eli sekamuotoista kryoglobulinemiaa, jonka takia hänelle suoritettiin luuydin- ja munuaisensiirrot sekä kuolion vaatima oikean käden peukalon amputaatio. Hän kuoli vuonna 2010 krooniseen sairauteensa. == Lähteet == Luokka:Nicaragualaiset muusikot Luokka:Kitaristit Luokka:Laulaja-lauluntekijät Luokka:Vuonna 1960 syntyneet Luokka:Vuonna 2010 kuolleet
Susan Kilrain

Susan Kilrain (s. 24. lokakuuta 1961) on yhdysvaltalainen avaruuslentäjä, lennonopettaja ja insinööri. Hän osallistui kahdelle avaruussukkulalennolle. Ennen avaruusuraansa Kilrain toimi lentäjänä ja lennonopettajana Yhdysvaltojen laivastossa. Hän koulutti lentäjiä Douglas A-4 Skyhawk -koneisiin, ja lensi itse yli 3000 tuntia 30 eri konetyypillä, kuten Grumman F-14 Tomcatilla. == Lähteet == Luokka:Yhdysvaltalaiset avaruuslentäjät Luokka:Vuonna 1961 syntyneet Luokka:Elävät henkilöt
Jevgeni Savin

Jevgeni Savin (s. 19. huhtikuuta 1984E. Savin Soccerway. Viitattu 29.4.2022) on entinen pääsarjatason venäläinen jalkapalloilija, joka lopetti uransa vuonna 2015. Sen jälkeen hän on toiminut jalkapallokommentaattorina Match TV:ssä ja esittänyt KraSava-videokanavallaan lajianalyysejä ja jalkapalloilijoiden haastatteluja.Jelena Leppänen: Kommentti: Sodasta järkyttynyt venäläinen bloggaaja teki jotain, johon Ovetshkinin kaltaiset supertähdet eivät ole pystyneet yli kahteen kuukauteen Ylen uutiset 29.4.2022. Viitattu 29.4.2022 Savin on tehnyt YouTubessa julkaistun dokumenttielokuvan, jonka päähenkilö on Ukrainan jalkapallomaajoukkueen kapteeni Andri Jarmolenko. Hänen lisäkseen elokuvassa on muitakin tunnettuja ukrainalaisia jalkapalloilijoita, jotka kertovat helmikuussa 2022 alkaneen sodan vaikutuksista. Mukana on myös parauimari Oleksandr Golovko. Elokuva on tekstitetty englanniksi. Virallinen taho hyökkäsi ankarasti Savinia kohtaan dokumentin julkaisun jälkeen, ja häntä on sanottu ”maanpetturiksi”, joka pitäisi lähettää Siperiaan. Hänen omistamansa jalkapalloseura Krasava ei päässyt enää pelaamaan vakituiselle stadionilleen. == Lähteet == == Aiheesta muualla == * Video YouTubessa Luokka:Venäläiset jalkapalloilijat Luokka:Vuonna 1984 syntyneet Luokka:Elävät henkilöt
Antipatros Thessalonikelainen

Antipatros Thessalonikelainen (, ; 1. vuosisata eaa./jaa.) oli antiikin kreikkalainen epigrammirunoilija, joka oli kotoisin Thessalonikesta ja toimi Roomassa, missä hän oli Lucius Calpurnius Pison klientti. Antipatrokselta on säilynyt suuri joukko epigrammeja Kreikkalaisessa antologiassa. Niiden perusteella hän toimi keisari Augustuksen hallintokauden loppupuolella ja kenties vielä Caligulan aikana vuonna 38 jaa. Hänen varmuudella ajoitettavat runonsa ajoittuvat vuosille 11 eaa.–12 jaa. Runot ovat aiheiltaan pääosin ekfrastisia sekä omistuskirjoituksia ja hautaepigrammeja. Antipatros Thessalonikelainen on todennäköisesti sama runoilija, jota kutsutaan joidenkin epigrammien otsakkeissa nimellä Antipatros Makedonialainen. == Lähteet == == Aiheesta muualla == * Antipater of Thessalonica: Epigrams. Attalus.org. Luokka:Antiikin kreikkalaiset epigrammirunoilijat
Filetas

Filetas (, ) voi viitata seuraaviin antiikin kreikkalaisiin henkilöihin: * Filetas Efesoslainen, proosakirjailija * Filetas Koslainen (300/200-luku eaa.), elegiarunoilija; tunnetuin samannimisistä * Filetas Samoslainen, epigrammirunoilija
Filetas Efesoslainen

Filetas Efesoslainen (, ) oli antiikin kreikkalainen proosakirjailija, joka oli kotoisin Efesoksesta. Aristofaneen skoliasti lainaa häntä koskien sibylloja. Muutoin hänestä ei tiedetä mitään.Skoliat Aristofaneen Rauhaan 1071 ja Lintuihin 963; Suda, . == Lähteet == Luokka:Antiikin kreikkalaiset kirjailijat
Filetas Samoslainen

Filetas Samoslainen (, ) oli antiikin kreikkalainen runoilija, joka oli kotoisin Samoksesta. Filetaalta tunnetaan kaksi epigrammia, jotka ovat mukana Kreikkalaisessa antologiassa. Vatikaanin käsikirjoituksessa ne ovat otsakkeen Filitā Samiū () alla. Filetas Samoslainen on todennäköisesti eri henkilö kuin tunnetumpi runoilija Filetas Koslainen, sillä vaikka hänet mainitaan joskus rhodoslaisena kenties Kosin ja Rhodoksen läheisten yhteyksien vuoksi, häntä ei koskaan mainita samoslaisena. == Lähteet == Luokka:Antiikin kreikkalaiset epigrammirunoilijat
Ritva Butrum

Ritva Rauanheimo Butrum (o.s. Rauanheimo, s. 30. lokakuuta 1927 Köyliö) on suomalais-yhdysvaltalainen ravitsemustutkija, joka on Yhdysvalloissa tutkinut ruokavalion yhteyttä syöpiin, 1980-luvun alkupuolella myös yhteistyössä Suomen Kansanterveyslaitoksen kanssa. Ritva Rauanheimo kouluttautui Suomessa kotitalousopettajaksi ja lähti sitten ASLA-Fulbright-stipendiaattina Yhdysvaltoihin opiskelemaan Kalifornian yliopistossa Los Angelesissa, jossa hän suoritti master-tutkinnon biokemiassa ja ravintotieteessä vuonna 1956. Tohtoritutkinnon hän suoritti Marylandin yliopistossa 1977. Hän työskenteli vuosina 1973–1977 Yhdysvaltain maatalousministeriön alaisessa ruoka- ja kotitalousasioiden yksikössä ja vuodesta 1983 ravintotutkimusyksikön johtajana Yhdysvaltain syöpätutkimusinstituutissa (American Institute for Cancer Research) WashingtonissaButrum, Ritva Rauanheimo. (2020). In K. H. Nemeh (Ed.), American Men & Women of Science: A Biographical Directory of Today’s Leaders in Physical, Biological and Related Sciences (38th ed., Vol. 3, pp. 1551-1552). Gale. Artikkelin maksullinen verkkoversio, viitattu 29.4.2022.. Ritva Butrumin kaksossisar on lääketieteen tohtori Liisa Eränkö. ==Julkaisuja== *Cooking of Finland; Old and New, yhdessä Liisa Takalan kanssa, omakustanne, 2016. ISBN 9781530782734. *The Kepola Village: My Roots in Finland, omakustanne, 2018. ISBN 9781986504775. ==Lähteet== Luokka:Suomalaiset biokemistit Luokka:Yhdysvaltalaiset biokemistit Luokka:Vuonna 1927 syntyneet Luokka:Elävät henkilöt Luokka:Amerikansuomalaiset henkilöt
Tauno Kurenniemi

Tauno Päiviö Kurenniemi (19. kesäkuuta 1907 Taipalsaari – 4. marraskuuta 1977) oli suomalainen filosofian tohtori, kemisti ja matemaatikko. Hänen puolisonsa oli vuodesta 1940 kirjailija Marjatta Kurenniemi (os. Mikkola). He saivat viisi lasta. Futurologi ja suomalaisen elektronisen musiikin pioneeri Erkki Kurenniemi oli heidän esikoisensa, joka ajautui tieteen ja tekniikan pariin isänsä innoittamana. Kurenniemien perhe vietti paljon aikaa vuodelta 1665 peräisin olevalla Kurenniemen tilalla, Taipalsaarella, jossa Marjatta kirjoitti monet teoksistaan. Tauno Kurenniemi työskenteli vakuutusmatemaatikkona ja oli Suomen Aktuaariyhdistyksen puheenjohtaja vuosina 1959–1966. ==Lähteet== Luokka: suomalaiset kemistit Luokka: suomalaiset matemaatikot Luokka: vuonna 1907 syntyneet Luokka: vuonna 1977 kuolleet
Eleanor Holmes Norton

Eleanor Holmes Norton (s. 13. kesäkuuta 1937, Washington DC) on yhdysvaltalainen poliitikko, joka on edustanut maan pääkaupunkia, Washington DC:ta, Yhdysvaltain edustajainhuoneessa ja ajaa kaupungin muuttamista osavaltioksi. == Tausta ja yksityiselämä == Holmes Nortonin isoisoisä oli orjana Virginiassa, mutta onnistui pakenemaan. Holmes Norton on kertonut tämän inspiroineen häntä kamppailemaan sen puolesta, että Washington DC:sta tulisi osavaltio. Holmes Norton opiskeli historiaa Antioch College -yliopistossa, josta hän valmistui kandidaatiksi vuonna 1960. Tämän jälkeen hän jatkoi opintojaan Yalessa, jota hän valmistui maisteriksi vuonna 1963 pääaineenaan American studies. Seuraavana vuonna hän valmistui myös oikeustieteiden kandidaatiksi Yalesta. Tämän jälkeen hän avasi oman lakitoimistonsa. Juristin urallaan Holmes Norton tuli tunnetuksi vuonna 1968, kun hän edusti oikeudessa George Wallacea, Alabaman entistä kuvernööriä, jota oltiin kielletty järjestämästä mielenosoitusta New Yorkissa. Vuonna 1970 hänet nimettiin ensimmäisenä naisena New Yorkin kaupungin ihmisoikeuksista vastaavaan komiteaan. Holmes Norton oli naimisissa Edward Nortonin kanssa vuosina 1965–1993. Parilla on kaksi lasta. Uskonnolliselta vakaumukseltaan Holmes Norton on episkopaalinen. == Poliittinen ura == Holmes Norton valittiin ensimmäistä kertaa Yhdysvaltain edustajainhuoneeseen vuonna 1991. Tuolloin hänen lisäkseen edustajainhuoneessa istui vain kaksi muuta afroamerikkalaista naista. Edustajana Holmes Norton tunnetaan parhaiten Washingtonin statuksen muuttamisesta. Hänen mukaansa liittovaltion tuloveroa maksavat kaupungin asukkaat ovat oikeutettuja täysimääräiseen edustukseen maan kongressissa. Tällä hetkellä Holmes Norton on kaupungin ainoa edustaja kongressissa, mutta vain sen alahuoneessa, jossa hänellä ei ole äänioikeutta. == Lähteet == == Aiheesta muualla == * Holmes Nortonin Facebook-sivu * Holmes Nortonin Twitter- tili Luokka:Vuonna 1937 syntyneet Luokka:Elävät henkilöt Luokka:Yhdysvaltalaiset demokraattipoliitikot Luokka:Washington (DC)
José Areas

José Chepito Areas (s. 26. heinäkuuta 1946 León) on nicaragualainen lyömäsoittaja. Hän kuului Santana-yhtyeen alkuperäisjäseniin.José "Chepito" Areas AllMusic Areas soitti Santanassa vuoteen 1977 ja jälleen vuosina 1987–1989. Hän julkaisi myös sooloalbumin vuonna 1974. Hän liittyi 1990-luvun lopussa Santanan muiden entisten jäsenien kanssa Abraxas Pool -kokoonpanoon.Santana Woodstock Performance Memories Bethel Woods Center for the Arts Vuonna 1998 Rock and Roll Hall of Fameen otettiin Santanan kokoonpano, johon Areas kuului.Santana Rock & Roll Hall of Fame Areasin muiden yhteistyökumppaneiden joukossa on ollut Alfonso Lovo.Alfonso Lovo – La Gigantona Numero Group == Lähteet == Luokka:Nicaragualaiset muusikot Luokka:Lyömäsoittajat Luokka:Vuonna 1946 syntyneet Luokka:Elävät henkilöt
Ellen Trane Nørby

Ellen Trane Nørby (s. 1. helmikuuta 1980 Herning) on tanskalainen Venstren poliitikko. Hän on istunut kansankäräjillä vuodesta 2005. Vuosina 2015–2016 hän oli Tanskan lapsi-, opetus- ja tasa-arvoministeri ja vuosina 2016–2019 terveysministeri. ==Lähteet== ==Aiheesta muualla== * Ellen Trane Nørby Tanskan kansankäräjien verkkosivuilla Luokka:Tanskan ministerit Luokka:Tanskan opetusministerit Luokka:Vuonna 1980 syntyneet Luokka:Elävät henkilöt
Wesibussi

Wesibussi (”linja 69”) on Oulun yliopiston teekkareiden vappuna käyttämä bilebussi, joka kulkee yliopiston ja Oulun keskustan väliä. Kyytiin pääsee maksamalla pääsylipun, jonka tuotot lahjoitetaan hyväntekeväisyyteen. Alun perin tuotot ohjattiin Unicefin Jano-kampanjaan, mistä Wesibussi-nimi sai alkunsa. Vuodesta 2012 alkaen tuotot on ohjattu OYS:in Lastenklinikalle. Vuonna 2024 lastenklinikalle lahjoitettu summa ylitti 100 000 €. Alun perin bussia liikennöi Koskilinjat (1999–2015), vuosina 2016–2022 OTP Travel ja vuodesta 2023 lähtien Saaga Travel. == Lähteet == == Aiheesta muualla == * Instagram Luokka:Teekkarikulttuuri Luokka:Vappu Suomessa
Libby Larsen

Libby Larsen (s. 24. joulukuuta 1950 Wilmington, Delaware) on yhdysvaltalainen säveltäjä.Libby Larsen Oxford University Press Larsen opiskeli Minnesotan yliopistossa Dominick Argenton johdolla.Libby Larsen Song of America Hän perusti vuonna 1973 Stephen Pauluksen kanssa Minnesota Composers Forumin (sittemmin American Composers Forum). Larsenista tuli Minnesotan orkesterin residenssisäveltäjänä vuosina 1983–1986 toimiessaan ensimmäinen nainen, joka sai Yhdysvalloissa residenssin suurelta orkesterilta. Hänellä on ollut monia muitakin residenssejä, esimerkiksi Charlotten sinfoniaorkesterin ja Colorado Symphonyn kanssa. Huhtikuussa 2003 Kongressin kirjasto ilmoitti hänen nimityksestään John W. Kluge Centerin ensimmäiseksi koulutuksen ja teknologian Harissios Papamarkou -professoriksi. Larsenin yhteistyökumppaneihin ovat orkesterien ohella kuuluneet muiden muassa The King's Singers, Benita Valente ja Frederica von Stade. Hänen teostensa levytyksiä on julkaistu muiden muassa Angel Recordsin, Nonesuch Recordsin, Decca Recordsin ja Koch Internationalin kautta. Larsen sai vuonna 1994 Grammy-palkinnon The Art of Arlene Augér -levyn tuottajana; teoksella kuullaan myös Larsenin teos Sonnets from the Portuguese. Larsenille on lisäksi myönnetty National Endowment for the Artsin stipendi. Larsen on säveltänyt toistakymmentä oopperaa. Hänen tuotantoonsa kuuluu myös satoja muita erilaisia teoksia, kuten vokaali-, kamari-, orkesteri- ja kuoromusiikkia. == Lähteet == == Aiheesta muualla == * Viralliset sivut Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1950 syntyneet Luokka:Elävät henkilöt Luokka:Grammy-palkinnon saajat
Jürgen Farensbach

Jürgen Farensbach (1551-1602) oli liivinmaalainen aatelismies ja soturi. Hän oli jo nuorena kokenut sodan seikkailuja Ranskassa ja sodassa Turkkia vastaan. Lähettilääksi lähetettynä Iivana Julman luokse 1570 hänet pantiin vankeuteen, mutta hän pelasti elämänsä rupeamalla sotapalvelukseen tataareja vastaan ja sitten pakenemalla. Farensbach palveli sitten pestattujen joukkojen päällikkönä ensin Fredrik II:sta Tanskassa, myöhemmin Stefan Batorya ja Sigismundia Puolassa, voittaen suurta mainetta aikansa mitä kuuluisimpana sotapäällikkönä. Vuonna 1598 hän seurasi Sigismundia tämän Ruotsin matkalle ja seuraavana vuonna hänen oli määrä tuoda apua kuninkaan ahdistetuille ystäville Suomessa, mutta ei saanut aikaan muuta kuin pienen apujoukon, joka hänen veljensä Vilhelm Farensbachin johdolla saapui Viipuriin. Kaarle-herttuan vuonna 1600 tultua Liivinmaalle, puolusti hän urhoollisesti Riian linnaa ruotsalaisia vastaan ja kaatui Viljannin rynnäkössä 17. toukokuuta 1602.Tietosanakirja / 2. Confrater-Haggai ==Lähteet== Luokka:Palkkasotilaat Luokka:Baltiansaksalaiset Luokka:Vuonna 1551 syntyneet Luokka:Vuonna 1602 kuolleet
Sophie Løhde

Sophie Løhde Jacobsen (s. 11. syyskuuta 1983 Birkerød) on tanskalainen Venstren poliitikko ja Tanskan nykyinen sisä- ja terveysministeri joulukuusta 2022. Hän on istunut kansankäräjillä vuodesta 2007. Vuosina 2015–2016 hän oli Tanskan terveysministeri ja vuosina 2016–2019 julkisten innovaatioiden ministeri. ==Lähteet== ==Aiheesta muualla== * Sophie Løhde Tanskan kansankäräjien verkkosivuilla Luokka:Tanskan sisäministerit Luokka:Vuonna 1983 syntyneet Luokka:Elävät henkilöt
Temple Rodef Shalom

Temple Rodef Shalom on Virginian suurin juutalainen seurakunta. Falls Churchissa sijaitseva seurakunta, joka edusta reformisuuntausta, on perustettu 1962. == Lähteet == == Aiheesta muualla == * Synagogan sivu Luokka:Yhdysvaltain synagogat Luokka:Virginian rakennukset ja rakennelmat
Craig Rutenberg

Craig Rutenberg on yhdysvaltalainen lauluvalmentaja ja pianisti, joka on tullut tunnetuksi erityisesti laulajien säestäjänä.Craig Rutenberg AllMusic Rutenberg on kotoisin New Havenista, Connecticutista.Craig Rutenberg Highlands Opera Studio Hän sai kandidaatin arvon Washington DC:n Georgetownin yliopistosta vuonna 1974 opiskeltuaan saksalaista ja italialaista kirjallisuutta. Tämän jälkeen hän meni Illinoisin yliopistoon opiskelemaan John Wustmanin johdolla. Ranskassa Rutenberg jatkoi opiskelua Pierre Bernac'n ja Miriam Solovieffin johdolla sekä Lontoossa Martin Iseppin ja Geoffrey Parsonsin johdolla. Rutenberg työskenteli Metropolitan-oopperan musiikkipäällikkönä vuosina 1988–1992 ja 2006–2015. Hän kuului vuosina 1979–1989 Glyndebournen oopperafestivaalin henkilökuntaan; neljänä näistä vuosista hän työskenteli vanhempana valmentajana. Lisäksi Rutenberg on työskennellyt Aix-en-Provencen festivaalilla, London Opera Centressä, Opéra- Comiquessa, Santa Fen oopperassa, Chicagon lyyrisessä oopperassa, San Franciscon oopperassa, Houston Grand Operassa, Palm Beachin oopperassa, Ruotsin kuninkaallisessa oopperassa, Göteborgin oopperassa ja Mariinski- teatterissa. Rutenberg on ollut henkilökunnan jäsenenä tai vierailevana professorina muun muassa Yalen yliopistossa, Bostonin yliopistossa ja Eastman School of Musicissa. Hän on pitänyt usein mestarikursseja muun muassa Pariisin konservatoriossa. Rutenberg on esiintynyt resitaaleissa muiden muassa Diana Damraun, Christine Brewerin, Maria Guleghinan, Harolyn Blackwellin, Susanne Mentzerin, Frederica von Staden, Jerry Hadleyn, Ben Heppnerin, Thomas Hampsonin, René Papen, Willard Whiten, Régine Crespinin, Erie Millsin, Denyce Gravesin, Sumi Jon, Angelika Kirchschlagerin, Dawn Upshawin, Olaf Bärin, Simon Keenlysiden ja Stanford Olsenin kanssa. Thomas Hampsonin kanssa hän esiintyi Bill Clintonin presidenttiyden aikana Valkoisessa talossa.Craig Rutenberg LA Phil Levytyksiä Rutenberg on tehnyt RCA Recordsille, Deutsche Grammophonin ja EMI:lle. == Lähteet == Luokka:Yhdysvaltalaiset pianistit Luokka:Musiikkipedagogit Luokka:Syntymävuosi puuttuu Luokka:Elävät henkilöt
Yhdysvaltain kansalaisuus

Yhdysvaltain kansalaisuus on laillinen suhde yksityisen henkilön ja Yhdysvaltain kanssa. == Kansalaisuuden saaminen syntymän tai ilmoituksen perusteella == Yhdysvalloissa sovelletaan lähtökohtaisesti ius soli -periaatetta, jonka perusteella sellaiset henkilöt, jotka syntyvät Yhdysvaltojen maaperällä, saavat automaattisesti maan kansalaisuuden. Tämän turvaa Yhdysvaltain perustuslain 14. lisäys. Amerikan Samoalla syntyneet henkilöt eivät automaattisesti ole Yhdysvaltojen kansalaisia. Syntyperäisillä amerikansamoalaisilla on kuitenkin lupa matkustaa ja työskennellä muualla Yhdysvalloissa sekä mahdollisuus saada kansalaisuus nopeammin. Syntymän perusteella Yhdysvaltojen kansalaisuuden voi saada myös siten, että vähintään toinen vanhempi on jo entuudestaan kansalainen. Asiaan vaikuttaa kuitenkin se, onko lapsi syntynyt avioliitossa ja avioliiton ulkopuolella. == Kansalaisuuden saaminen hakemuksella == Hakemuksen perusteella kansalaisuus voidaan myöntää vähintään 18-vuotiaille henkilöille, jotka ovat oleskelleet Yhdysvalloissa laillisesti pysyvällä oleskeluluvalla (Green Card) vähintään viisi vuotta. Mikäli kansalaisuutta hakeva henkilö on naimisissa Yhdysvaltain kansalaisen kanssa, odotusaika lyhenee kolmeen vuoteen. Hakijoiden tulee lisäksi olla käytökseltään nuhteettomia ja osoittaa jakavansa Yhdysvaltain perustuslain mukaiset arvot. Hakijan tulee osoittaa hyvä suullinen ja kirjallinen englannin kielen taito. Hakuprosessin yhteydessä toteutettavassa haastattelussa hakija käy läpi myös yhteiskuntaopin perustestin. Hakijalta kysytään kymmenen yhdysvaltalaiseen yhteiskuntaan ja historiaan liittyvää kysymystä, joista hakijan on vastattava oikein vähintään kuuteen. Molemmista testeistä on mahdollista poiketa etukäteen hankitulla lääkärin todistuksella. Yhdysvaltain asevoimissa palvelleet voivat hakea kansalaisuutta vähintään vuoden mittaisen kunniakkaasti suoritetun palveluksen jälkeen, mikäli he ovat vähintään 18-vuotiaita ja oleskelleet laillisesti Yhdysvalloissa kansalaisuuden hakuprosessin ajan. Lisäksi hakijoiden tulee todistaa englannin kielen taito ja tuntea Yhdysvaltain historiaa. Kun hakemus on hyväksytty, hakija voi antaa kansalaisuuden valansa, jonka jälkeen hänestä tulee Yhdysvaltain kansalainen. Kansalaisuuden hakijan vala on seuraava: == Kaksoiskansalaisuus ja kunniakansalaisuus == Yhdysvallat hyväksyy kaksoiskansalaisuuden. Yhdysvaltain laki ei estä kaksoiskansalaista toimimasta kongressiedustajana tai tuomarina. Kongressiedustajien mahdollisista kaksoiskansalaisuuksista ei kuitenkaan pidetä virallisesti kirjaa, eikä sitä ole pakko ilmoittaa. Maan laki kuitenkin edellyttää, että maan kansalaiset poistuvat maasta ja saapuvat maahan Yhdysvaltain passeilla. Yhdysvalloissa on käytössä myös kunniakansalaisuus, joka voidaan myöntää ansioituneelle ulkomaalaiselle. Kunniakansalaisilla ei kuitenkaan ole mitään Yhdysvaltain kansalaisuuteen liittyviä oikeiksia tai velvollisuuksia, vaan kyseessä on symbolinen ele. Kunniakansalaisuuden on saanut ainoastaan kahdeksan henkilöä. == Lähteet == Luokka:Kansalaisuus kansalaisuus Kansalaisuus